Vai, tu strazdeli, mano paukštuži
Vai, tu strazdeli, mano paukštuži,
Kodėl tu giedi taip graudžiai?
Ką tu lemi man, ką tu sakai man,
Ką man buri tu taip skaudžiai?

Žinau, sesulė mano pražuvo,
Smėlys akis jai užklojo,
Ir šaltas vėjas visas gėles jos
Jau po laukus išnešiojo...

Vai, kaip man skaudu! Širdis nerimsta...
Perstok, strazdeli, giedojęs!
Ir taip jau slegia mane likimas –
Žinai, aš vargšas artojas.

Eilėraščiai